Formenn sjávarútvegsnefndar vilja breyta frumvarpi um stjórnun fiskveiða Formaður og varaformaður sjávarútvegs - og landbúnaðarnefndar Alþingis , þær Lilja Rafney Magnúsdóttir og Ólína Þorvarðardóttir hafa sent Jóni Bjarnasyni , sjávarútvegsráðherra greinargerð um hvaða breytingar þær telja nauðsynlegt að gera á frumvarpi um stjórnun fiskveiða áður en það verði lagt fram á nýju þingi . Lýsa þær sig reiðubúnar til að endurskrifa frumvarpið með aðstoð tilkvaddra sérfræðinga í umboði ráðherra . Í bréfinu tilgreina þær sjö atriði sem þurfi að lagfæra frá fyrri frumvarpsdrögum : Í fyrsta lagið að opnuð verði gátt á milli hluta 1 ( nýtingarsamninga ) og hluta 2 ( leigupotts ) þannig að handhafar nýtingarsamninga eigi þess kost að bjóða í aflaheimildir í leigupotti og kvótalitlar útgerðir eigi þess kost að bjóða í nýtingarsamninga . Í öðru lagi að sama skapi verði leiguhlutinn aukinn að verulegum mun , t.d. í 20 - 30% þeirra aflaheimilda sem til ráðstöfunar er hverju sinni . Í þriðja lagi vilja þær að horfið verði frá hinum svokallaða byggðapotti og sömuleiðis rækju - og skelbótum . Í fjórða lagi að strandveiðar verði gefnar frjálsar í skilgreindri strandveiðihelgi að uppfylltum skilyrðum sem nánar eru skilgreindar í greinargerð . Í fimmta lagi að skerpt verði á markmiðssetningu og útfærslu á takmörkunum framsals aflaheimilda , einkum varðandi leiguframsal . Í sjötta lagi að kvótaþing verði skilgreint betur og ígrundaðar vel þær aðferðir sem viðhafðar verða við uppboð aflaheimilda . Í sjötta lagi að allur afli verði boðinn á innlendan markað og í sjöunda lagi að skilið verði milli veiða og vinnslu .